Perempuan Itu (drama)

Perempuan Itu merupakan sebuah siri drama televisyen Malaysia 2023 arahan Ain Sharif di bintangi oleh Mimi Lana, dan Zul Ariffin. 
Siri ini memulakan tayangan perdana di Tonton bermula 1 Jun 2023.

Sinopsis 
Ibu bapa Khalish mahu dia mengambil alih Madrasah Mujahidah tetapi dia menolak kerana mempunyai impian tersendiri iaitu menjadi peguam Syariah dan memperjuangkan pemerkasaan wanita.

Kerana takut dengan pemikiran moden Khalish, ibu bapanya memutuskan untuk mengahwinkannya dengan anak kawan rapat mereka, Emir. Walaupun pada mulanya Emir keberatan, dia meneruskan perkahwinan itu kerana dia seorang anak yang taat kepada ibunya.

Selepas 4 tahun berkahwin, Emir akhirnya berjaya mendapat kepercayaan dan cinta Khalish, dan mereka sedang menanti anak sulung mereka. Namun, Khalish kemudiannya mendapat tahu bahawa Emir sebenarnya mempunyai kekasih rahsia bernama Seira.

Pelakon

Pelakon Utama
 Mimi Lana sebagai Khalish 
 Zul Ariffin sebagai Emir
 Siti Hariesa sebagai Seira
 Amar Asyraf sebagai AryanPenampilan Khas
 Eman Manan sebagai Ustaz Salahudin Norish Karman sebagai Ustazah Khafila Aleeza Kasim sebagai Farisha Ismail Yaacob sebagai Ustaz Abizar Balkisyh Semundur Khan sebagai Musalmah Erma Fatima sebagai Ibu Kartika Azizah Mahzan sebagai SaodahPelakon Pembantu
 Elfriena Adros sebagai Yasmina Erysha Emyra sebagai Wardah Ahmad Iqbal Zulkefli sebagai Iqbal Amir Ahnaf sebagai Remy Shahidan Izwan sebagai Rafiuddin 
 Mierul Aiman sebagai Shamsul Sha'arin Razali sebagai Imran Donna Lynn sebagai Azie Alicia Amin sebagai Aisyah Aida Aris sebagai Mak Mertua Laila Nasir sebagai Mak SeiraPelakon Tambahan
 Anwar Mokles sebagai Peguam Arshad Ann Mohktar sebagai Peguam Siti Nur Aqil Rafiq sebagai Peguam Rafiq Nurizzati Raffi sebagai Tina Syazwani Shahnudin sebagai Maid Emir Azri Sabri sebagai Jit Aiman Nasir Wynne sebagai Zahir Fyda Othman sebagai Dr. Munirah'''

Kontroversi 
Pada pertengahan Mac 2022, drama ini mendapat tentangan meluas tatkala pelakon Zul Ariffin mengepos satu adegannya dengan Siti Hariesa di laman Instagram-nya. Babak itu melibatkan Siti dan Zul saling berpelukan dalam gaya yang menonjol serta aksi Siti menyuap krim putar kepada Zul, lalu menerbitkan amarah orang ramai oleh kerana babak yang disifatkan keterlaluan dan lucah. Selain itu, babak itu menerima selaran para agamawan Islam kerana bertentangan dengan norma tempatan, dengan tambahan bahawa drama itu dijangka bakal bersiaran pada bulan Ramadhan (ini tidak berlaku). Sementara itu, ada yang lebih bersifat menerima adegan itu dengan hujah keterbukaan minda dan pendidikan seksual.

Dalam hal ini, pihak TV3 menyatakan bahawa babak itu tidak disangka mereka, dan tidak pernah diberi kelulusan. Susulan itu, Zul dipanggil pihak Suruhanjaya Komunikasi dan Multimedia bagi tujuan siasatan berdasarkan Seksyen 233 Akta Komunikasi dan Multimedia. Zul juga meminta maaf atas isu itu. Sebagai kesudahan, pada Oktober 2022, Zul mengaku bersalah dan didenda sebanyak RM30 ribu berdasarkan Akta Komunikasi dan Multimedia oleh pihak mahkamah kerana "memuat naik kandungan bersifat sumbang". Pengarah pula berkata bahawa drama ini akan diteruskan tetapi tanpa babak terkait.

Rujukan 

Drama Melayu 2023
Kontroversi televisyen di Malaysia